text: Ekspert: Politisamarbejde over grænsen fortsætter efter nej
  08 december 2015 kl. 17.04
  Sønderjyderne skal ikke være bekymrede for det nære politisamarbejde over grænsen. Det siger jurist og EU-ekspert fra Syddansk Universitet.
  Politiet rejser fortsat flere sigtelser mod østeuropæere. Derfor frygter mange syd- og sønderjyder, at det bliver sværere at fange omrejsende bander af østkriminelle, illegale indvandrere og menneskesmuglere efter det danske nej torsdag.
  Men selvom det ikke lykkes at lave en parallelaftale om Europol, så fortsætter det grænsenære samarbejde.
  - De daglige operative aktiviteter fortsætter som hidtil, siger adjunkt og EU-ekspert Henning Bang Fuglsang Madsen Sørensen ved Syddansk Universitet til TV SYD.
  Det betyder, at opgaver som fælles patruljering, udveksling af tips og udlevering af tyve ikke bliver påvirket af det danske nej.
  Dansk politi har fortsat adgang til:
  Fælles patruljering over grænsenUdveksling af tipsUdlevering af tyveFingeraftryksregistre indenfor EUOplysninger om flygtninge, der har søgt asyl i andre Schengenlande – og dermed kan sendes hjem igen (i kraft af parallelaftale om Dublin-konventionen)DNA-registreKriminalregistreMotorkøretøjsregistre i andre EU-lande (i kraft af mellemstatslige aftaler, der ikke er lagt op til at ændre)Grænseoverløberaftalen med Tyskland (fra maj 1954 – giver begge lande ret til at returnere illegale indrejsende)
  Fra 2011 til 2013 steg antallet af sigtelser mod tilrejsende personer uden dansk personnummer fra 12 østlande fra 7.463 til 10.258.
  
  